Home -- Fulfulde -- Perform a PLAY -- 144 (Totally in love 5)
144. Hiåe heewi giggol 5
Hudson Taylor ombi baafal ngal himo monii fota. O iwii ka yiååe makko åen woni non ka suriire wonde e ndee nokkuure wi’eteende Tsung Ming sabu yimåe nawluåe mo åen no yewti ko boni e hoore makko yeeso lanɗo on. Hari o andaano ɗun.
Kono Alla accitaali mo. Himo waawi lontinirde ko boni kon ko moýýi.
Ka o hoɗi ɗon kesu ko ka ngal kolewal wongal ka laawol ndee saare wonude ka wi’etee ɗon Ningpo. Hari himo yewtira weltaare Sinuwaajo on fii annabi Iisaa, dandoowo on.
Alla waɗii no piiji ɗin fow yaadira no moýýiri. Kono ko åuri e moýýude kon haa jooni ko yeeso woni! Takko ɗon tigi, hari duɗal misiyoner no ɗon. Deboo iwuɗo leydi Engeleteer no jannude ɗon. Hudson no yiɗunoo on debbo jannoowo fertiiɗo, kanko kadi himo yiɗunoo mo. Hari ko Marie woni ko o wi’etee, tawi Hudson no faalaa ýettugol mo. Kono o qirritanii mo goɗɗun adalde mun.
H.T. : "Marie, miɗo haanumaa yewtude goɗɗun. Wonaa-mi ngalo. Nde mi faalaa goɗɗun woo, mi toroto annabi Iisaa yo o jonnan ɗun tigi, miɗo hoolii mo fii ko o dankotoo lan kon. Mi jogaaki kaalisi buy, kono ɗun e mun a jaåay yo mi jombe?"
Mariyama : "Hii-hii! Ɗun haray en hawtitay fawen hoolaare men nden e makko. Wonaa ko ɗuuɗi landiɗen. Keyee men åurɗo e hittude on ko annabi Iisaa."
Yimåe buy tawano ko jombugal.
Alla yeɗay kala aaden yiɗuɗo mo ko åuri kon e moýýude. O fodii ɗun, o hunnay fodaari makko ndin. Ko ɗun waɗi si oo wi’eteeɗo Hudson e oo wi’eteeɗo Marie wattiri ngurndanji maååe ɗin e juuɗe makko.
Hari kanko Hudson himo ñawdude nawnuåe åen, himo waaajaade kadi. Hari Mariyama no jannude fayåe åen, himo yewtude yimåe buy fii Iisaa Joomi on, woråe e rewåe no tawdaa e maååe. Åe okkorno miskimåe åen ñametee. Kamåe ɗiɗo, e maanaa Hudson e Marie åe ronkaali heåugol golle. Hiåe weltinoo fota fewndo ko Sinuwaaåe åen gomɗinaynoo e innde annabi Iisaa nden. Kiikiiɗe kala, talanji ɗin señhayno wa saatingol fii arugol ka golle.
Oo rewoowo sanamuuji wi’eteeɗo Ni nani beytol welugol ngol, o ari kanko kadi. Ko nden ñannde o adii nanude wondema ko annabi Iisaa woni laawol gootol hewtinayngol ngol ka Alla.
Ni : "Musee Taylor, neeåi gila ko mi woni e ɗaååude goonga on. Ko annabi Iisaa woni goonga on. Miɗo gomɗini. Ko gila honde tuma wonɗon e jannude goonga e leydi Engeleteer ndin?"
H.T. : "Waɗii duuåi teemedere."
Ni : "Honɗun? E ɗin saa’iiji neeåuɗi fow? Ko honɗun hanno araa gila law nun fii yewtugol men goonga on ka amen gaa menen kadi?"
Hari ngal landal no yiilaade ka ruuhu Hudson. Himo miijotonoo fii miliyonji Sinuwaaåe åe andaali taho goonga on - e himo gollude kadi åuri nii haa ñannde goo ko o nawni fota. Onsay tawi bee o yiltitoo Engeleter fii no ñawdorta moýýa.
Alla no huuwude no piiji ɗin fow yaarira no moýýiri nde goɗɗo ari e nawnude kadi?
On nanoyay fii jaabawol ngol ka taariika aroyoowo. Hita on yejjita heɗitago!
Yewtooåe : Fillitotooɗo, Hudson Taylor, Mariyama, Ni
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant